हिन्दी आरो माराठी सावथुननि मुंदांखा फावखुंगुर महन जछि बिथांनि देहायाव मोननै करना बिजि लानायनि उनावबो करना पजितिब मोननाय जादों, आरो सुलुंङाव मोन्थिनाय बादिब्ला बिथांङा गवा’नि मोनसे हटेलाव कवारटाइनाव दं।मुमबाइ’आव लकडाउन जानायनि गेजेरजोंबो, महन जछि बिथांङा जोबोर मुंदांखा माराठी सिरियाल ” आंबाइ सुनबाइ”खौ गवा’आव साननैसो सिगांनिफ्रायनो सुटिं खालामबाय दंमोन, नाथाय साननैसो उनाव करना नायजानायाव बिथांनि देहायाव करना पजितिब मोननाय जायो आरो बिथांङा सुटिं खालामनायाव जाय हटेलाव थादोंमोन बे हटेलावनो कवारटाइन खालामना थायो।68 बोसोर बैसोनि महन जछि बिथांङा गवा’आव रोखा खालामना होदोंमोन जेराव बिथांङा 2थि करना बिजिखौबो लादोंमोन होननानै, आरो बिनि उनाव करना नायजा खांनायनि उनाव पजितिब मोनजादोंमोन, आरो बिथांङा बुंदोंमोन:- ” आं करनानि गिबि बिजिखौ 6 मार्च’आव लादोंमोन आरो 2थि’खौ 20 एप्रिलावनो लादोंमोन,” आरो बिथांङा बुंबावदोंमोनदि:- “बेवहाइ जेबो गिनांगौ गैया आंनि देहाया मोजांङै दं आरो आं सिगांनिख्रुय साबसिन मोनसिनदों आरो आं 7 साननि उनाव करना नायजाफिननो सिगांदों आरो आं बै नायजानायाव नेगेतिब जागोन आरो आं गवा’निफ्राइ आंनि न’आव एबा मुमबाइ’आव थांफिनगोन” ।